Monitors for sale in Milton Keynes - Buy, Sell & Rehome Reptiles | Pets4Homes
Monitors for sale in Milton Keynes
Pets4Homes found 1 Monitors for sale in Milton Keynes.
Aylesbury, Buckinghamshire (19.2 Miles from Milton Keynes) In die begin was God se skepping volmaak (Gen.1) PB1.3 Home - Slider
In die begin was God se skepping volmaak (Gen.1) PB1.3
Posted by thePLAN diePLAN on February 18, 2017 at 9:20 AM
•	1.3 In die begin was God se skepping volmaak (Gen.1)
Dink bietjie na oor die eerste elf hoofstukke van die Bybel soos wat ons dit vandag ken. Genesis 1-11 word gewoonlik as die sg. “oergeskiedenis” beskou. Dit speel in die geskiedenisverhaal af voor die roeping van Abraham en die vorming van Israel as verbondsvolk. Dit is egter om verskeie redes nie die oudste geskrewe dele van die Ou Testament nie en het waarskynlik eers tydens die ballingskap sy finale beslag gekry - neersgeskryf uit oorgelewerde verhale wat op verskillende plekke bewaar gebly het.
Die oergeskiedenis is nie bedoel vir wetenskap nie. Dit antwoord nie die vrae oor die aarde se ouderdom en samestelling nie. Dié verhale – want dit word in die vorm van verhale aan ons oorgelewer – wil ander vrae beantwoord, naamlik die vraag oor sin en betekenis: Wie is God en wie is die mense? Waarvoor is ons hier? Wat moet ons met die skepping maak? Hoe moet ons verhouding met God, met mekaar en met die skepping daar uitsien? Dit gaan dus hier om ŉ definisie van ons Godsbeeld en ons antropologie; oor ons lewens en wêreldbeskouing, en hoe dit ons geloofslewe impakteer.
Binne “die groter prentjie” as rubriek, wil die preke na aanleiding van boublokke 1.3, 1.4 en 1.5 ons help om iets te verstaan van geskape wees, maar ook van herskape wees. Van die konteks waarbinne gelowiges – die kerk – hulle verhouding met God en mekaar uitleef. Dit praat oor realiteite en oor hoop, oor skepping en oor herskepping. Dat dit sterk negatiewe en positiewe emosies kan uitlok, het duidelik geword uit kru opmerkings van sommige kommentators oor die radio en in die pers asook mense se reaksie daarop... Miskien kan hierdie ou verhale ons help om met mense oor God en oor menswees en oor ons verantwoordelikhede en hoop te gesels. Immers het die apostel Petrus reeds daarvoor gepleit dat gelowiges bereid moet wees om met beskeidenheid te praat oor die hoop wat in hulle is (1 Petrus 3:15-16).
Opmerkings oor die teks:
Wat is die skeppingsverhale? Ons het reeds in die voorafgaande paragrawe probeer sê dat bestaansvrae aan die orde is, nie wetenskaplike ondersoek nie. Die skeppingsverhale het te doen met identiteit en met verantwoordelikheid – vrae wat gewoonlik hoort op die terrein van die filosofie en die teologie. En dan bestaansvrae wat in moeilike omstandighede (die ballingskap byvoorbeeld) nog meer dringend word. Soos dit tans ook die geval is in SA.
Let wel, daar is twee skeppingsverhale in Genesis, naamlik Genesis 1:1-2:4 en dan weer in Genesis 2:5 e.v. Hulle word op verskillende maniere van mekaar onderskei, byvoorbeeld deur die verskillende literatuursoorte (poësie en prosa) en deur die gebruik van verskillende Godsname, komende uit verskillende bronne (J, E en P bronne). Die verhaal van Genesis 2 oor die skepping van die man en die vrou, loop oor in dié van Genesis 3 en verder waar vertel word van die vernietigende verloop van sonde (boublok 1.4). Hier fokus ons op Genesis 1:1-2:4, die eerste, digterlike skeppingsverhaal.
Daar is duidelike digterlike, poëtiese elemente in hierdie Bybelgedeelte. Dit as sodanig is al iets uniek as dit met ander skeppingsverhale uit die destydse Nabye Ooste vergelyk word.
Let byvoorbeeld op die refrein “En dit was aand en dit was môre...” en gepaardgaande “toe sien God dat dit goed was” wat telkens herhaal word; die gedig is afgemete en gestruktureerd – duidelik 3 dae van aanvanklike skeppingsaktiwiteit, wat in drie volgende dae voltooi word; God se skeppingsdaad geskied deur die gebruik van ŉ magswoord, sonder ŉ oorlog/stryd (soos in ander skeppingsverhale van die tyd en omgewing); die hoogtepunt is die sewende dag wat die ritme van werk en rus ook vir die skepping self begrond.
So let dus op:
•	Die refrein: “toe sien God dat dit goed was (tōb).”
•	Die verwysing na die Sabbat... en wat dit impliseer.
Mens kan sekere gevolgtrekkings uit die eerste skeppingsverhaal trek:
•	Die posisie van God: Hy alleen is in die begin; Hy is Gees (ook: “wind” – die metafoor van wind vir die Heilige Gees is bekend in die Nuwe Testament en ook in die Godsverkynings van die Ou Testament); sy woord (wat Hy sê) het skeppingsmag; Hy skep en handhaaf verhoudings; en hierdie goeie God skep ook goeie dinge!
•	Die mens het vermoëns… en ook beperkings: die mens is van die begin af geslagtelik – man en vrou – en die geslagte is gelykwaardig; die mens word laaste geskape, op die sesde dag as verteenwoordiger/beeld van God en as die opsiener oor die res van die skepping; dit is die mense se identiteit: ondergeskik aan God, maar in verhouding met God en mekaar – verhoudings definieer wie mense is! Dit word in Genesis 2:5 e.v. nog meer duidelik gemaak.
Die doel/lewenstaak van die mense is die goeie bestuur en versorging van die skepping en van mekaar...
•	Die waarde van hierdie grense soos oorspronklik bedoel, is om lewensruimte te skep en aanduiding te gee van waar die mense in die prentjie inpas. Daar is grense wat bly en daar is grense wat opgehef word. Byvoorbeeld: God en mens gaan nie op in mekaar nie en die mense het bepaalde verantwoordelikhede ten opsigte van die skepping – dit bly so. Maar mense is gelykwaardig. Veral in die patriargale samelewing van destyds (en vandag) is hierdie ŉ ingrypende boodskap – menswees bestaan uit man en vrou. Die skeiding wat ons maak en beleef, in terme van waardigheid en erkenning daarvan, hoort nie so nie.
•	As ons nadink oor die verhouding tussen God en die mense, en ook oor Wie God en mens regtig is, dan is dit goed om te erken dat ons hier met ŉ misterie te doen het. Iets wat ons altyd weer uitdaag en aanspreek om nuut te dink. ŉ Misterie is iets wat nooit opgehef word nie. Dit is iets wat moet bly…
Israel se situasie en die tyd wanneer hierdie tekste (sg. oergeskiedenis) opgeteken is, is die ballingskap. Dit is tye van vervreemding en miskenning. Tye waarin die verhouding van Israel met God bevraagteken word. Trouens, die gedagte is dat die oorwinnaars se gode sterker was as God. Dis tye van twyfel en wanhoop, maar ook van uitdagings om aan te pas by nuwe omstandighede en nuwe waardes. Mense kan ook tuis raak in ballingskap...
So, waaroor gaan dit eintlik? Watter (soort) vrae antwoord die skeppingsverhale? Juis ook vir ons hedendaagse hoorders in verskillende omstandighede?
Dis nie wetenskaplik bedoel nie, maar gee perspektief op synsvrae soos: Wat is ons? Waarvoor is ons hier? Wat is die sin en betekenis van alles? Iemand (Tomas Halik) sê: “it concerns meaning, missions, opportunities... we should accept a commitment of how we treat the world/nature/all people... we should oppose discrimination of all kinds; oppose the misuse of religion; prevent culture wars . If all people are created in the own image of God, then we must respect the dignity of every human person... This has serious political implications: no state has the right to remove rights and freedoms... rights are to be respected and moral duties are to be fulfilled!”
Die toepassing van die skeppingsverhaal(e) moet kontekstueel wees en dit raak dus belangrike hedendaagse vraagstukke soos sinsvrae; menswaardigheid; ekologie; geregtigheid en eenheid.
Dit beteken dat ons telkens die korrektief kry vanuit die skeppingsverhale...
Dink byvoorbeeld oor die verbreking van die skeppingsverordeninge in ons samelewing, oor die geweldige probleem van gapings (ten opsigte van geslagte; rasse; generasies; ekonomie) wat skrei teen gelykwaardigheid en waardigheid van alle mense; dink oor magstryd en magsmisbruik (al dalk Gen 3) in ons samelewing, gemeentes en gesinne; dink daaroor dat restitusie nie so oneindig moeilik behoort te wees nie!
Tomas Halik merk op: “if we believe/confess that... then we should always...”
Hierdie boodskap kan tydens ŉ Nagmaalsgeleentheid gelewer word. So kan ook nadink word oor die kosmiese implikasies van Jesus se verlossingswerk. Dat nagmaal betrekking het op ŉ persoonlike verhouding met God deur Jesus Christus, maar dat ons verhouding met God ook kosmiese dimensies kry: dat dit te doen het met ons strewe en stryd om reg en geregtigeid, menswaardigheid vir almal en die toekoms vir die hele aarde. God is oneindig groter as wat ons dink... en tog raak Hy betrokke by die kleinste.
Daar is ook ŉ verband tussen hierdie skeppingsverhaal en die lewensverhaal en getuienis van Jesus Christus: Hy is reeds aktief in die skepping, maar ook in die herskepping van die kosmos. Die derde preek (Johannes 1) met boublok 1.5 in gedagte, fokus spesifiek op Jesus Christus se aandeel in skepping en redding.
TEMA: Die goeie God en sy goeie skepping
TEKS: Genesis 1:1 – 2:4.
Opmerkings voor die Skriflesing, as oriëntering:
Groter prentjie: Skepping en herskepping (cf. kru opmerkings van Piet Croucamp wat opslae gemaak het...) -> dit gaan ten diepste om ŉ definisie van ons Godsbeeld en antropologie, lewens en wêreldbeskouing en hoe dit ons geloofslewe impakteer (die groter prentjie).
Israel se situasie en die tyd wanneer hierdie tekste (sg. oergeskiedenis) opgeteken is (in die ballingskap) – bid jy of vloek jy?
Wat is die skeppingsverhale? NB daar is twee verhale – Genesis 1 en 2: behalwe vir die verskillende literatuursoorte, ook duidelik uit die gebruik van verskillende Godsname (J, E en P bronne).
Opmerkings terwyl Bybel gelees word:
•	Poëties, afgemete, gestruktureed --> “En dit was aand en dit was môre...” // refrein: “toe sien God dat dit goed was (tōb).” // verband tussen die dae 3+3 (breedweg so geredigeer; eintlik agt skeppingsaktiwiteite... om in te pas by die Sabbat) só dat lewensruimte geskep word... vra vir verbintenis en insig.
•	God skep deur die gebruik van ŉ magswoord, sonder ŉ oorlog/stryd (soos in ander verhale).
•	Die posisie van God (in die begin; Gees; skeppingsmag) en van die mens (sesde dag; geslagte; verhouding met God en met die skepping; lewenstaak).
So, waaroor gaan dit eintlik hier? en: watter (soort) vrae antwoord hierdie verhaal?
•	Nie wetenskaplik bedoel nie, maar gee perspektief op synsvrae soos: Wat is ons? Waarvoor is ons hier? Wat is die sin en betekenis van alles? Godsbeeld en mensbeeld?
>>> Dit is die goeie God wat goeie dinge skep!
•	Dit is ŉ geval van telkens ŉ korrektief te hê vanuit die skeppingsverhale... Ek dink byvoorbeeld in hierdie verband oor die verbreking van die skeppingsverordeninge in ons samelewing, ook oor die probleem van geweldige gapings tussen mense en groepe (geslagte; rasse; generasies) wat skynbaar onomkeerbaar al groter word; ook oor magstryd en magsmisbruik met gepaardgaande korrupsie; en ook daaroor dat restitusie nie so oneindig moeilik behoort te wees vir ons nie...
Dus vanuit ons verstaan van Wie God is en wie ons is en wat ons roeping is, moet ons nuut dink oor die groot sake van ons dag – goed soos menswaardigheid; ekologie; geregtigheid en eenheid...
Opmerkings deur Tomas Halik
of https://www.youtube.com/watch?v=aMu5nNNWksY – speel ŉ uittreksel hier
“Genesis 1 speaks about: meaning, mission, opportunities >>> then we should accept in it a commitment of how we should treat the world; and nature; and all people. If we believe in the Father who created us all, then we should oppose discrimination of all kinds; oppose the misuse of religion; try to prevent culture wars. If we believe that we are created in the own image of God, then we should respect the dignity of every human person. This has serious political implications >>> no state has the right to remove rights and freedoms... rights are to be respected and moral duties are to be fulfilled”
Maar ons weet uit die tweede reeks verhale, Genesis 2-6 (en die ballingskap-konteks van Israel tydens die uitkristallisering van hierdie verhale), dat:
•	gebrokenheid permanent deel geword het van die lewe hier...
•	sterflikheid ons bestaan hier definieer...
Dis hierdie wêreld waarin ons ons kinders grootmaak en hulle moet leer dat God hulle oneindig lief het. Dis die wêreld waarin hulle self gelowig moet lewe... Meer hieroor t.o.v. boublok 1.4.